### 15.    Beslutning om anlægsbevilling til anlæg af vej til ny vesthavn - forlængelse af [adresse]

**Åbent**

Sagsnr.: 326-2016-62909       J.nr.: 05.01.02           Dokumentnr.:
326-2016-426106

**Sagstype**

Beslutning.

**Resume og sagens baggrund**

På investeringsoversigten for 2017 er der afsat et
rådighedsbeløb på 6,2 mio. kr. til etablering af vej til ny [adresse]. Der søges
om frigivelse af det samlede rådighedsbeløb på 6,2 mio. kr. til vejen.

**Indstillinger**

Direktøren indstiller, at der gives en anlægsbevilling på
6,2 mio. kr. til anlæggelse af vej til ny [adresse] finansieret af det afsatte
rådighedsbeløb.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I 2007 blev der gennemført en planlægning i form af et
kommuneplantillæg og en lokalplan for udvidelse af [adresse] med
inddragelse af nye arealer til havneformål, umiddelbart vest for [adresse].

Der er nu aktuelle planer for en udbygning af dele af de
rammelokalplanlagte arealer og en ny lokalplan er under udarbejdelse. Arealet
skal vejbetjenes via [adresse], som forlænges gennem området. Da hele det
rammelokalplanlagte areal ikke udbygges i den aktuelle etape, er det kun den
del af vejen, der er aktuel i forhold til det nuværende udbygningsprojekt, der
etableres. Det skal senere være muligt at forlænge denne vej således, at vejen
kan vejbetjene den i Lokalplan nr. 500 planlagte færgehavn, umiddelbart vest
for den aktuelle etape.

Den aktuelle vejstrækning, der skal arbejdes med, er cirka
1-1,5 km lang, afhængigt af hvor meget, der eventuelt skal gøres ved det
private vejstykke tilhørende DONG, som ligger mellem den nuværende [adresse] og
den nye vej. Blandt andet skal der også ses på trafiksikkerhed i forhold til
skoletrafikken på [adresse].

Ifølge den eksisterende lokalplan 500 skal vejen udlægges
med en friholdt tracebredde på 22 m, og vejen anlægges med to vognbaner à 3,5
m, i alt 7,0 m efter Vejdirektoratets vejregler.

Langs med adgangsvejen skal der anlægges en fællessti, der skal
give mulighed for at færdes langs området og forbinde arealerne ved [adresse]
vest for [adresse] med de ubebyggede arealer vest for havneområdet. Fra
vejens afslutning skal der etableres 2 m grussti til strandarealerne vest for
havnen. De nøjagtige udlæg med mere er ikke endeligt besluttet.

Entreprisen vedrørende havneprojektet forventes at blive
påbegyndt i august 2017 med et større jordarbejde, og vejen skal etableres
hurtigst muligt.

**Økonomiske konsekvenser**

Der er afsat et rådighedsbeløb på 6.2 mio. kr. i 2017 til en
vej til ny [adresse].

Økonomichefen bemærker, at restrådighedsbeløbet i 2017 udgør
0. kr.

I budgetaftale for budget 2017-2020 er hensigtserklæring om,
at der til enhver anlægssag også fremlægges forslag til de afledte
driftsomkostninger. Det er uafklaret om vejstrækningen fremover driftes af
[adresse]. Vejen er ikke endelig projekteret og vedligeholdelsesomfang
ikke fastlagt. Et meget groft skøn over afledte driftsudgifter vil være 120.000
kr./år, heri indregnet fremtidige nye slidlag og afmærkning.

**Teknik- og Miljøudvalgets møde
den 10. januar 2017:**

Anbefales.

**Økonomiudvalgets møde den 18.
januar 2017:**

Anbefales.